Liten fiskelus

Liten fiskelus (Argulus foliaceus) er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1758 av Carl von Linné. Den lever i elver og innsjøer på ferskvannsfisk, i Arktis og sørover, bl.a store deler av Norge og i Sverige, men ikke i USA. Den lever sannsynligvis også i brakkvann i Østersjøen.Hans G Hansson, NEAT  - South Scandinaviaon Marine Crustacea Checklist, Gøteborgs Universitet, februar 1990, revidert 1996. Besøkt oktober 2017.

Arten er særlig vanlig som skadedyr i fiskeoppdrett. Den gjør stor fysiologisk skade på fisken, og i vill tilstand angriper den blant annet abbor, ål, flire, sørv og hestmakrell.

Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er 7 mm lang og 5 mm bred. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.

 Referanser 

 Eksterne lenker 

 Oversikt over Argulus-arter i USA - United States Environmental Protection Agency. Besøkt 5. januar 2014.

Kategori:Maxillopoda
Kategori:Dyr formelt beskrevet av Carl von Linné
Kategori:Krepsdyr formelt beskrevet i 1758